BASES DA CONVOCATORIA DO PROGRAMA EDUCATIVO MUNICIPAL "VIGO EN INGLÉS 2020" (EXPTE.24174-332)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 13/03/2020)

A Xunta de Goberno Local, na sesión ordinaria do 06 de marzo de 2020, adoptou o seguinte acordo: Aprobar as Bases reguladoras da Convocatoria para a adxudicación de prazas para a participación do alumnado de 3º da ESO dos centros educativos do Concello de Vigo sostidos con fondos públicos, no programa municipal de inmersión en lingua inglesa (VIGO EN INGLÉS 2020). A presente convocatoria ten como obxecto regular o procedemento para a selección e adxudicación dun máximo de 750 prazas en réxime de concorrencia competitiva, segundo contrato en vigor do expte. administrativo 19872/332 da “1ª prórroga do contrato maior de servizos para a xestión, organización e desenvolvemento do programa municipal de inmersión lingüística mediante integración escolar nun High School en período lectivo Vigo en Inglés 2020”; entre o alumnado do 3º curso de Educación Secundaria Obrigatoria (ESO) de centros educativos do Concello de Vigo sostidos con fondos públicos; desglosada esta oferta nun total de 413 prazas para alumnado escolarizado en centros públicos e nun total de 337 prazas para alumnado escolarizado en centros privados-concertados; a fin de que o alumnado solicitante que cumpra os requisitos recollidos nesta convocatoria específica participe no Programa de Inmersión en Lingua Inglesa (VIGO EN INGLÉS 2020), que se enmarca dentro do programa educativo municipal Aulas Internacionais. A finalidade do programa VIGO EN INGLÉS é mellorar a competencia e capacitación en lingua inglesa fomentando a súa aprendizaxe e o contacto con outras culturas nun ámbito internacional. Cada unha das prazas inclúe os seguintes conceptos: 1.—Estadía durante tres semanas en Reino Unido e/ou Irlanda.2.—Gastos da viaxe de ida e volta dende Vigo ata o destino asignado no Reino Unido e/ou Irlanda, onde se desenvolverá o programa.3.—Monitores trilingües (inglés, castelán, galego) que acompañarán ao alumnado dende o momento da saída e ata o regreso, nunha proporción mínima de dous monitores por cada 25 alumnos participantes (un monitor de 1 a 12 e dous monitores de 13 a 25). 4.—Matrícula do curso intensivo de mellora en lingua inglesa cun programa de clases de 20 horas e programa en réxime de inmersión lingüística e integración en escolas públicas ou privadas de Reino Unido e/ou Irlanda.5.—Materiais informativos, auxiliares e didácticos adaptados aos contidos do programa.6.—Certificado ou diploma acreditativo da realización do programa.7.—Actividades de lecer, culturais e deportivas extracurriculares.8.—Aloxamento en casa de familias anfitrioas de fala inglesa.9.—Manutención en réxime de pensión completa os sete días da semana.10.—Gastos de transporte urbano ao centro escolar onde se impartirá o programa de inmersión lingüística.11.—Seguro de accidentes e de responsabilidade civil. A participación no Programa de Inmersión en Lingua Inglesa non implica a total gratuidade para todo o alumnado beneficiario do mesmo; polo que as familias en función da súa renda per cápita, achegarán as cantidades que lles corresponda segundo as contías establecidas no punto noveno desta convocatoria. Igualmente a participación no programa é incompatible con calquera outra axuda obtida para a mesma finalidade doutros organismos públicos ou privados durante o ano 2020. O custe de cada praza é de aprox 2.400 euros, por cada alumno/a participante no programa educativo municipal VIGO EN INGLÉS 2020, que promove o Servizo de Educación do Concello de Vigo e cuxa xestión e organización levarase a cabo por medio de empresa adxudicataria “NEW LINK EDUCATION S. L.” que posúe a debida cualificación e especializada na prestación de programas de inmersión e integración lingüística nun High School en período lectivo, e contratada ao efecto polo Servizo Municipal de Educación. Ocuparase de ofrecer os recursos materiais e humanos necesarios para o seu desenvolvemento, así como da contratación da oportuna póliza de seguros para a cobertura das persoas participantes. O importe total destinado a financiar as 750 prazas ás que se refire a presente convocatoria ascende a 1.704.465,00.-€ aprox., con cargo á partida orzamentaria 3260.227.99.17 do Programa Educativo Aulas Internacionais (B. V.) do exercizo 2020, quedando a citada contía económica supeditada á disponibilidade de crédito axeitado e suficiente no exercizo orzamentario de 2020. Os contidos do programa de inmersión en lingua inglesa VIGO EN INGLÉS 2020 atópanse a disposición dos interesados nas páxinas web do programa http://www.vigoeningles.org/convocatoria e/ou http://www.escolasvigo.org/vigoeningles.Os contidos mínimos son os que se expoñen na presente convocatoria. Os adxudicatarios da presente convocatoria serán os alumnos e alumnas, españois ou estranxeiros con tarxeta de residencia ou de estancia por estudos en vigor, de centros educativos do Concello de Vigo sostidos con fondos públicos que cumpran os requisitos que a continuación se sinalan: 1.—Estar a cursar 3.º da ESO nun centro educativo do Concello de Vigo sostido con fondos públicos durante o curso académico 2019/2020.2.—Ter aprobadas todas as materias de 2.º de ESO.3.—Ter obtido como mínimo unha nota de 7 na materia de Lingua inglesa nas cualificacións finais de 2.º de ESO.4.—Estar empadroado no Concello de Vigo, con vixencia mínima dende o 01/01/2019, dato que será comprobado de oficio pola propia administración.5.—Non ter concedida, no ano 2020, outra axuda coa mesma finalidade.6.—Ter DNI/NIE, permiso de residencia ou pasaporte en vigor cunha vixencia mínima de 6 meses. Deberán solicitar as prazas os representantes legais (pai e nai ou titor/a legal) dos alumnos e alumnas. As 750 prazas ofertadas serán outorgadas en réxime de concorrencia competitiva, conforme ao proceso de selección e baremo que se recolle nas presentes bases, desglosadas nun máximo de 413 prazas asignadas para alumnado escolarizado en centros públicos e un máximo de 337 prazas asignadas para alumnado escolarizado en centros privados-concertados; e as restantes solicitudes que cumprindo os requisitos non sexan seleccionadas, en función da puntuación obtida serán incluídas en dúas listas de agarda, unha delas correspondente ao alumnado dos centros públicos e outra correspondente ao alumnado dos centros privados-concertados. No caso de non cubrirse a totalidade das prazas ofertadas nalgunha das dúas redes educativas, estas prazas vacantes acumularanse automaticamente á rede que teña lista de agarda. O programa consta de 750 prazas, en grupos de máximo 25 participantes e mínimo 12/13 participantes que se asignarán a como mínimo trinta destinos e máximo sesenta e tres centros educativos de integración (High Schools) diferentes no Reino Unido e/ou Irlanda. O Servizo Municipal de Educación reserva para si o dereito de adxudicar destino aos participantes seleccionados atendendo, na medida do posible, ás preferencias indicadas e a cuestións internas de índole organizativa. O programa, de tres semanas de duración, se realizará preferentemente entre a primeira quincena de setembro de 2020 e a primeira semana de outubro de 2020. Con todo, o calendario definitivo comunicarase aos adxudicatarios nas reunións informativas que para tal fin organizará o Servizo de Educación do Concello de Vigo en estreita colaboración coa empresa neste intre adxudicataria “New Link Education S. L.”. O programa componse de estadías dos participantes durante tres semanas no Reino Unido e/ou Irlanda, nas que se combinarán as seguintes actividades lectivas: Ao longo deste período, terá lugar a inmersión lingüística mediante a integración en período lectivo do alumnado participante en institutos ou escolas públicas ou privadas (High Schools) do Reino Unido e/ou Irlanda, de nivel educativo equivalente á ESO española e preferentemente previo ao período de integración impartirase un curso intensivo de inglés para a adaptación e o perfeccionamento lingüístico do alumnado participante. Os High Schools estarán autorizados e recoñecidos polos organismos competentes de cada país e contarán con profesorado nativo, titulado e especializado no ensino do idioma; así mesmo, estarán dotados de recursos audiovisuais e informáticos que favorezan a aprendizaxe e facilitarán o acceso do alumnado a estas instalacións. Asignarase un máximo de 25 alumnos/as participantes ou un mínimo de 12/13 participantes en cada centro, distribuídos en distintos grupos-aula e agrupados seguindo criterios como nivel de coñecemento do idioma e idade. Realizarase un seguimento individual e un control de asistencia do alumnado con informe final do seu rendemento. O centro de integración expedirá, ao remate da estadía do alumnado, unha certificación na que constará a relación nominal dos estudantes participantes no programa VIGO EN INGLÉS 2020 que estiveron integrados neste. O programa lectivo complementarase con actividades de lecer (lúdicas, culturais e deportivas) fóra do horario lectivo e durante a tarde, todos os días da semana, agás o domingo, que poderá reservarse para a interacción entre o alumnado participante e as familias de acollida. Estas actividades de lecer e extraescolares desenvolveranse en inglés e guiadas por persoal especializado con coñecementos culturais adaptados a este tipo de actividades. O aeroporto inicial de saída e chegada final será o de Peinador de Vigo. As viaxes das familias e alumnado participante dende o seu domicilio ata o aeroporto de saída de Vigo, e o mesmo traxecto de volta, serán por conta dos participantes, As datas e horas previstas de saida e chegada serán comunicadas con antelación suficiente. Realizarase coas familias unha xuntanza informativa nas dependencias que concrete o Servizo de Educación, con antelación suficiente ao inicio da viaxe. Asemade, antes e durante a viaxe, as familias terán á súa disposición asistencia telefónica e mediante correo electrónico, e poderán acceder a todos os datos relevantes do programa que lles afecten. Así mesmo, e para calquera consulta, os interesados poderán remitirse á oficina do programa VIGO EN INGLÉS ubicada no Servizo de Educación, ben no enderezo Praza do Rei s/n, pranta 11ª (36202 Vigo), no teléfono 986810181, ou a través do correo electrónico vigoeningles@vigo. org. O prazo de presentación de solicitudes e documentación complementaria correspondente, será de 10 días hábiles contados a partir do día seguinte á publicación das Bases da Convocatoria no Boletín Oficial da Provincia de Pontevedra (BOP). A publicidade da presente convocatoria, realizarase tamén a través das páxinas web http://www.vigoeningles.org/convocatoria e/ou http://www.escolasvigo.org/vigoeningles. e mediante anuncios na web municipal, nos taboleiros de Concello e dos centros educativos da ESO do Concello de Vigo sostidos con fondos públicos e igualmente a través dos medios de comunicación locais. A resolución e a finalidade das solicitudes, con expresión dos datos identificativos do/a alumno/a solicitante, puntuación acadada e a resolución atribuída (adxudicada, denegada ou lista de agarda), será publicada nas páxinas web específicas do programa http://www.vigoeningles.org/convocatoria e/ou http://www.escolasvigo.org/vigoeningles e no taboleiro municipal. Os/as alumnos/as interesados/as poderán consultar a información do programa e durante o prazo habilitado ao efecto solicitar a participación mediante a presentación do Formulario de Solicitude dispoñible nas webs http://www.vigoeningles.org/convocatoria e/ou http://www.escolasvigo.org/vigoeninglesSegundo o recollido na cláusula 15ª desta convocatoria, a presentación da solicitude desta praza levará a autorización expresa para o tratamento necesario dos datos de carácter persoal, e da súa publicación na páxina web do Servizo de Educación así como nos taboleiros de anuncios do Concello e dos centros educativos de Educación Secundaria Obrigatoria do Concello de Vigo sostidos con fondos públicos. a) Formulario de solicitude de praza unha vez cuberto vía web e asinado. b) Certificación académica orixinal emitida polo centro educativo do Concello de Vigo sostido con fondos públicos na que conste estar matriculado en 3.º de ESO no curso académico 2019/2020, ter aprobadas todas as materias de 2.º de ESO, e a nota final en lingua inglesa de 2º da ESO. c) DNI/NIE do alumno/a, autorización de residencia ou pasaporte (en vigor). d) DNI/NIE, autorización de residencia ou pasaporte (en vigor) dos solicitantes (pai e nai ou titor/a legal) que asinan o formulario de solicitude. e) Libro de familia no que figuren todos os membros da unidade familiar ou documentación acreditativa da titoría legal f) De ser o caso, acreditación documental das circunstancias familiares, tales como: Titulo de familia numerosa, título de familia monoparental, sentenza de divorcio e convenio regulador onde conste o relativo á custodia, certificado de defunción (no caso de viuvez). g) De ser o caso, Certificado de discapacidade dalgún dos membros da unidade familiar emitido polo órgano competente cunha porcentaxe igual ou superior ao 33% h) Xustificación de ingresos: Aquelas familias que non autoricen ao Concello de Vigo á solicitude de información fiscal á Axencia Tributaria, deberán presentar fotocopia simple da última declaración da renda de todos os membros da unidade familiar ou certificado de estar exento/a emitido pola Axencia Tributaria. i) No caso de que algún participante precise de atencións médicas especiais (por mor de alerxias, discapacidades, intolerancias.) deberán presentar un certificado médico orixinal que así o acredite. Non serán tidos en conta nin valorados os requisitos alegados e non xustificados documental e correctamente tal como se indica, nin os que se aleguen fóra do prazo establecido para esta convocatoria nin os que conteñan emendas. O Servizo de Educación poderá requerir das persoas solicitantes en calquera intre aclaración da documentación presentada. A obtención e disfrute da praza falseando as condicións requeridas ou ocultando aquelas que o impediran, poderá supoñer o reintegro do importe equivalente ao custe da praza concedida, e a exixencia do xuro de demora correspondente dende a data na que se acorde a procedencia do reintegro. A instrución do procedemento de adxudicación das prazas convocadas corresponde ao Servizo de Educación, que recibirá as solicitudes e comprobará os requisitos esixidos e a documentación acreditativa destes e requirirá, de ser o caso, ao solicitante para que subsane os erros advertidos de acordo co establecido no artigo 68 da Lei 39/2015, do 01 de outubro, do Procedemento Administrativo Común das Administracións Públicas para que no prazo de 10 días hábiles (contados a partir da recepción da notificación vía correo ordinario ou correo electrónico), emende a falta ou achegue os documentos requiridos, e se lle informará de que, no caso de non o facer, entenderase que desistiu da súa petición e arquivarase o expediente nos termos previstos na citada lei. A selección das solicitudes e asignación de prazas farase atendendo á puntuación total obtida por cada alumno/a, resultante de aplicar os seguintes criterios (a, b,): a) A puntuación obtida na nota final da materia de Lingua inglesa segundo o seguinte baremo: b) Para a consideración de familia numerosa de conformidade co disposto no Real Decreto 1621/2005, de desenvolvemento da Lei 40/2003, de protección das familias numerosas, aplicarase o seguinte baremo: A efectos do cálculo da renda per cápita, engadirase un membro máis á unidade familiar de convivencia que acredite ter, mediante xustificación documental desta situación, unha discapacidade igual ou superior ao 33%, unha pensión de incapacidade permanente nos graos de total, absoluta ou g ran invalidez ou que teñan recoñecida a condición de pensionista de clases pasivas cunha pensión de xubilación ou retiro por incapacidade permanente para o servizo. A determinación de achegas familiares asignarase segundo os tramos de renda per cápita anual da unidade familiar recollido na seguinte táboa, e para o cálculo da mesma, terase en conta a última Declaración da Renda, da cal se suman as casillas da Base impoñible xeral máis a Base impoñible do aforro e o resultado divídise entre o número de membros que integran a unidade familiar. Esta cifra resultante constitúe a Renda per Cápita Anual. Nos casos en que a capacidade económica da unidade familiar experimentase un deterioro significativo en relación coa que consta na declaración do IRPF do último exercicio, os interesados terán que manifestar esta circunstancia e acreditar a nova situación económica achegando a documentación acreditativa correspondente. Ás familias que non autoricen nin aporten a documentación xustificativa da situación económica familiar, aplicaráselles a achega máxima de aportación familiar, e figurarán ao remate da lista cos empatados á mesma puntuación, e si fora o caso dando prioridade ao solicitante de maior idade. A adxudicación terá carácter de concorrencia competitiva, e será efectuada coas proporcións por rede escolar que se conteñen nas bases, polo tanto non será suficiente para obter asignación de praza, reunir todos os requisitos esixidos nesta convocatoria, senón obter tamén un número de orde que sitúe ao alumno/a solicitante dentro das 750 prazas que se van conceder, desglosadas nun máximo de 413 prazas para alumnado escolarizado en centros públicos e un máximo de 337 prazas para alumnado escolarizado en centros privados-concertados. No caso de se producir empates na puntuación final, o criterio de desempate será a menor renda per cápita, e si este criterio non fora suficiente os empates resolveranse mediante un sorteo en acto público no que se extraerá a letra de prioridade do 1º apelido. O/a primeiro/a solicitante seleccionado será aquel que tendo en conta a orde de extracción, o seu primeiro apelido comence pola letra extraída. Non se terán en conta artigos ou preposicións que acompañen aos apelidos. De non existir un solicitante cuxo primeiro apelido comece pola letra extraída, o primeiro solicitante seleccionado será aquel cuxo primeiro apelido sexa o inmediato posterior de acordo coa orde alfabética. Logo do sorteo e de persistir o caso de empate darase preferencia ao solicitante de máis idade. Cos solicitantes non seleccionados que reúnan os requisitos da convocatoria, formarase dúas listas ordeadas de agarda, para o caso de que existan baixas ou renuncias nas listas iniciais de seleccionados do alumnado escolarizado en centros públicos e do alumnado escolarizado en centros privados-concertados. De existir prazas vacantes por renuncia, estas serán ofertadas ao alumnado suplente por chamamento directo, segundo a relación publicada de listas de agarda correspondente a alumnado dos centros públicos e correspondente a alumnado dos centros privados-concertados. A Comisión de valoración estará integrada polo Concelleiro Delegado de Educación e Xuventude, que actuará de presidente, a Xefa do Servizo de Educación e un Técnico do Servizo de Educación que actuará como secretario. Este órgano colexiado avaliará as solicitudes de conformidade cos criterios que se determinan nesta convocatoria, e inicialmente emitirá unha proposta de resolución provisional para a participación no “Vigo en Inglés 2020”, na que se concretará o resultado da avaliación, debidamente motivada, con indicacións das solicitudes admitidas ás que se lles propón a concesión da praza, seguidas das solicitudes que inda cumprindo os requisitos esixidos non obteñan a praza por insuficiencia de puntuación, as cales pasarán a engrosar o “listado de agarda”, finalizando coas solicitudes desestimadas e excluídas con expresión da súa causa. Esta proposta de resolución provisional no crea dereito algún a favor do/a beneficiario/a da praza ata que non se teña procedido á resolución definitiva aprobada pola Xunta de Goberno Local. Esta Comisión resolverá calquera incidencia e/ou dúbida interpretativa que poidan xurdir na aplicación das bases da presente convocatoria. O presidente poderá decidir que asista a esta comisión calquera outro asesor técnico ou profesional cualificado/a do mundo da ensinanza da lingua estranxeira, que actuará con voz pero sen voto. Unha vez avaliadas as solicitudes de conformidade cos criterios que se determinan no punto sétimo, e examinadas e resoltas as alegacións achegadas polos/as interesedos/as, o Servizo municipal de Educación, conforme aos informes da Comisión de valoración, elevará a Xunta de Goberno Local unha proposta de resolución definitiva que incluirá unha relación na que se indicarán todos os solicitantes que participan na convocatoria con nome e apelidos, puntuación obtida, e resolución das prazas, indicando o estado de adxudicada, lista de agarda ou denegada, con indicación do motivo ou motivos polos que se denega. Así mesmo, fará constar expresamente que da información que obra no seu poder despréndese que os adxudicatarios cumpren todos os requisitos esixidos para acceder ás prazas. Seguindo os principios de transparencia e de boas prácticas nas administracións públicas o Servizo de Educación publicará a relación de adxudicatarios/as na súas páxinas web oficiais http://www.vigoeningles.org/convocatoria e/ou http://www.escola svigo. org/vigoeningles, no taboleiro de anuncios do Servizo de Educación e nos taboleiros de anuncios dos centros educativos que aporten alumnado participante. O Servizo Municipal de Educación comunicará con antelación suficiente a todos os beneficiarios/as e a través dos medios que determine, a resolución concreta no referente á achega familiar correspondente (exento/a de pago ou con pagamento pola cuantía asignada) As listas de soicitudes adxudicadas, denegadas ou en lista de agarda serán publicadas nas webs do programa www.vigoeningles.org/convocatoria e/ou www.escolasvigo.org/vigoeningles.Os/as alumnos/as aos que se lles adxudiquen as prazas definitivamente, previo acordo adoitado pola Xunta de Goberno Local, deberán presentar, no prazo de 5 días hábiles contados a partir do día seguinte ao da publicación nas páxinas web da concesión definitiva da praza: A non xustificación da aceptación da praza mediante a presentación do anexo de aceptación ou renuncia (para aqueles exentos de pago) ou do ingreso da cantidade indicada (para aqueles con achega familiar asignada), dentro do prazo que se fixe, implica a renuncia á praza adxudicada. Os beneficiarios/as con pagamento efectuado non terán dereito á devolución da cantidade aboada no caso de renuncia posterior, agás causa grave debidamente acreditada co correspondente xustificante documental do motivo: Aínda que se teña aceptado a praza mediante o anexo de aceptación ou realizado o pagamento, todo aquel alumno/a beneficiario/a que 4 semanas antes da data de saída da viaxe, non teña en vigor a documentación necesaria para a realización da viaxe, poderá perder a praza adxudicada, que será ofertada ao alumnado suplente por chamamento directo, segundo a relación publicada de listas de agarda correspondente a alumnado de centros públicos ou correspondente a alumnado de centros privados-concertados. Con antelación suficiente á data de realización da viaxe, o Servizo Municipal de Educación enviará a cada centro educativo unha relación do alumnado do seu centro participante no programa donde figure nome e apelidos, lugar de inmersión lingüística e datas de ida e volta das viaxes polo que cómpre que aqueles alumnos/as que resulten adxudicatarios/as definitivos e teñan previsto cambiar de centro educativo para o seguinte curso lectivo escolar, comuniquen coa debida antelación esta circunstancia ao servizo municipal de educación, coa finalidade de poder trasladar a información concreta actualizada ao seu novo centro educativo. Poderán ser causas para a expulsión dun alumno/a do programa as faltas de disciplina, o reiterado mal comportamento e o incumprimento das normas de disciplina establecidas. Poderán ser motivos de expulsión inmediata os seguintes: No caso de expulsión, o/a expulsado/a deberá facerse cargo dos gastos da viaxe ocasionados polo seu regreso anticipado, así como de ser o caso, do importe dos danos ocasionados ou derivados das ditas condutas. Igualmente, no caso do alumnado que se atope realizando a estadía e decida abandonar o programa, sen unha causa grave debidamente xustificada, o solicitante asumirá os gastos polo seu regreso anticipado. Fronte a esta convocatoria e as resolucións administrativas que se adopten na súa execución cabe interpoñer, no prazo dun mes, dende o día seguinte ao da súa publicación ou notificación, recurso potestativo de reposición perante o órgano que as ditou, ou ben directamente recurso contencioso-administrativo no prazo de dous meses. Os datos persoais facilitados neste formulario, indispensables para a xestión da convocatoria, incorporaranse a un ficheiro para os exclusivos efectos de xestionar adecuadamente o “Programa municipal de inmersión lingüística mediante integración escolar nun High School en período lectivo – Vigo en Inglés 2020”. O Concello de Vigo ten a condición de responsable deses datos e asume todas as obrigas derivadas do Regulamento (UE) 2016/679 – RXPD do Parlamento Europeo e do Consello sobre protección de datos de carácter persoal e das demais disposicións vixentes nesta materia. A lexitimación do tratamento deses datos está baseada no consentimento expreso das persoas interesadas en participar no Programa e no exercicio lexítimo das competencias legais do Concello de Vigo no ámbito da educación, conforme coa normativa de réxime local e sectorial aplicable. O prazo de conservación dos datos facilitados será o necesario para a completa execución do Programa, incluído o prazo de prescrición a efectos de posibles responsabilidades derivadas da actividade ou do dito tratamento. Os datos serán obxecto de cesión á empresa “NEW LINK EDUCATION, S. L.”, adxudicataria do Programa municipal de inmersión lingüística, que asume expresamente as responsabilidades que como encargada do tratamento deses datos lle corresponden. Poderán ser cedidos tamén a outras Administracións públicas cando sexa necesario para a correcta prestación do servizo ou ben en cumprimento dun mandato legal ou xudicial. Tamén poderán ser verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. As persoas interesadas poderán exercitar os dereitos de acceso, rectificación, supresión, oposición, limitación do tratamento e portabilidade, así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro (Concello de Vigo). Así mesmo teñen dereito a presentar unha reclamación perante a Axencia Española de Protección de Datos (www.aepd.es). Poderán obter máis información na web municipal ou contactando co delegado de protección de datos no enderezo: dpd. vigo@vigo. org. A presentación da solicitude implica o coñecemento e a aceptación das presentes bases desta convocatoria. Para a puntuación das solicitudes, é necesario contar cos datos da renda da unidade familiar, que se solicitarán á Axencia Estatal de Administración Tributaria. No caso de que se opoña a esta consulta, deberá indicalo a continuación, e nese caso tera que achegar unha copia da declaración (ou declaracións) da renda da unidade familiar Opóñome á consulta da datos da renda e presentarei unha copia da declaración da renda da unidade familiar Autorizo a/ao alumno/a que figura nesta solicitude a participar no Programa Municipal de Inmersión Lingüística “Vigo en Inglés” organizado polo servizo de Educación do Concello de Vigo durante o período setembro-outubro do ano en curso. Asemade quedo enterado/a de que deberei aceptar ou rexeitar expresamente a praza Declaro que non solicitei nin se me concederon, no ano 2020, axudas das distintas administracións públicas competentes ou das entidades vinculadas ou dependentes delas. Declaro que solicitei e se me concederon ou están pendentes de resolución de concesión, no ano 2020, axudas das distintas administracións públicas competentes ou das entidades vinculadas ou dependentes delas. A/s persoa/s solicitante/a declara/n baixo a súa responsabilidade que todos os datos contidos nesta solicitude son certos. ADVÍRTESELLE que a falsidade de calquera dato imposibilita para continuar o procedemento, sen prexuízo das responsabilidades penais, civís ou administrativas a que houbese lugar (art.69-4 Lei 39/2015, de PAC das AAPP) Os datos persoais recollidos no formulario normalizado de solicitude de praza, indispensables para a xestión desta convocatoria, incorporaranse a un ficheiro para os exclusivos efectos da xestión deste procedemento en cumprimento do disposto na Lei Orgánica 3/2018, de 5 de deembro de protección de datos persoais e garantía dos dereitos dixitais. O Concello de Vigo ten a condición de responsable destes datos. A lexitimación do tratamento dos datos está baseada no consentiemto expreso das persoas interesadas na solicitude da praza no programa educativo municipal Vigo en Inglés. Os datos serán obxecto de cesión á empresa adxudicataria da xestión do programa, que asume expresamente as responsabiliades como encargada do tratamento. Poderán ser cedidos tamén a outras Administracións Públicas cando sexa necesario para a correcta prestación do servizo ou ben en cumprimento dun mandato legal ou xudicial. Tamén poderán ser verificados ou cotexados con calquera outros dos que as demáis Administracións dispoñan a fin de comprobar a súa exactitude e veracidade. As persoas interesadas poderán exercitar os dereitos de acceso, rectificación, supresión, oposición, limitación do tratamento e portabilidade, así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro (Concello de Vigo). Así mesmo teñen dereito a presentar unha reclamación perante a Axencia Española de Protección de Datos (www.aepd.es). Sinatura nai/titora legal/outros Sinatura pai/titor legal/outros Vigo, na data da súa sinatura dixital.—O Técnico do Servizo de Educación, Pedro M.ª Vázquez Iglesias.—A Xefa do Servizo de Educación, M.ª José Loureiro Bada.—Conforme, O Concelleiro-Delegado de Educación, Gorka Gómez Díaz.